b"\n_START_ARTICLE_\nFC St. Gallen\n_START_SECTION_\nHistorie\n_START_PARAGRAPH_\nFC St. Gallen blev grundlagt den 19. april 1879 og er den \xc3\xa6ldste klub, der stadig eksisterer i schweizisk fodbold. Holdet har dog haft relativt lidt succes i forhold til andre klubber. P\xc3\xa5 trods af at St. Gallen vandt det schweiziske mesterskab to gange i 1903-04- og 1999-00-s\xc3\xa6sonerne, har holdet for det meste v\xc3\xa6ret midt p\xc3\xa5 r\xc3\xa6kken. I l\xc3\xb8bet af det sidste \xc3\xa5rti aftog klubbens styrke gradvist, og det resulterede i sidste ende i at de blev en yo-yo-klub. St. Gallen rykkede ned i Challenge League to gange efter 2007-08 og 2010-11-s\xc3\xa6sonerne. St. Gallen har i de seneste \xc3\xa5r set en bem\xc3\xa6rkelsesv\xc3\xa6rdig stigning i pr\xc3\xa6stationerne og har nu fastholdt sig som en af Schweiz' bedre klubber._NEWLINE_I 2016 blev FC St-Gallen medlem af den eksklusive Club of Pioneers, som Schweiz' \xc3\xa6ldste fodboldklub.\n_START_SECTION_\nStadion\n_START_PARAGRAPH_\nFC St. Gallen spiller deres hjemmespil p\xc3\xa5 kybunpark. Stadionet har en kapacitet p\xc3\xa5 19.694 og er lokaliseret i vestsiden af byen. Stadionet erstattede det tidligere Espenmoos stadion i \xc3\xb8st."